17.3.2023
RO
Jurnalul Oficial al Uniunii Europene
C 101 A/11
Un curriculum vitæ nu este considerat document justificativ al experienței profesionale, al diplomei sau diplomelor ori, după caz, al cunoștințelor lingvistice.
În alcătuirea dosarului dvs., nu puteți face trimitere la documente, formulare de candidatură sau alte documente încărcate în cursul unei candidaturi anterioare.
3.3.2.
Documentele justificative pentru condițiile generale În această etapă, nu vi se solicită niciun document pentru a justifica faptul că: — sunteți resortisanți sau resortisante ale unuia dintre statele membre ale Uniunii Europene; — vă bucurați de drepturile cetățenești; — v-ați îndeplinit obligațiile care vă revin în temeiul legislației aplicabile privind serviciul militar; — prezentați garanțiile morale necesare îndeplinirii atribuțiilor care vă revin; — cunoașteți limbile indicate în formularul de candidatură, cu excepția cazurilor speciale prevăzute în mod expres în anunț.
Trebuie să bifați căsuța „Declarație pe proprie răspundere”.
Astfel, declarați pe propria răspundere că îndepliniți aceste condiții și că informațiile furnizate sunt adevărate și complete.
Aceste documente vă vor fi solicitate totuși în momentul recrutării.
3.3.3.
Documentele justificative pentru condițiile specifice Trebuie să transmiteți comisiei de evaluare toate informațiile și documentele necesare pentru a verifica exactitatea informațiilor prezentate în formularul de candidatură.
Diplomele și/sau cer tificatele de absolvire a studiilor Trebuie să furnizați sub formă de documente anexate la depunerea candidaturii online, de preferință în format PDF, diplomele din învățământul secundar sau universitar ori certificatele care atestă că ați absolvit studiile la nivelul cerut în anunț.
Este responsabilitatea dvs. să furnizați documente lizibile.
Comisia de evaluare va ține seama, în acest sens, de diferitele moduri de organizare a sistemelor de învățământ din statele membre ale Uniunii Europene (anexa I și anexa II la prezentul ghid).
Dacă dețineți o diplomă eliberată de o țară terță, aceasta trebuie să fie însoțită de o declarație de echivalare eliberată de o autoritate competentă a unui stat membru al Uniunii Europene.
Pentru diplomele de studii superioare, informațiile anexate trebuie să fie cât mai detaliate și să conțină în special durata studiilor și materiile studiate, pentru a permite comisiei de evaluare să aprecieze relevanța diplomelor în raport cu natura atribuțiilor.
În cazul formării tehnice sau profesionale, al cursurilor de perfecționare sau de specializare, trebuie să indicați dacă este vorba despre cursuri de zi, cursuri cu frecvență redusă sau cursuri serale, precum și materiile studiate și durata oficială a cursurilor.
Vă rugăm să încărcați aceste informații într-un singur document, de preferință în format PDF.
Experiența profesională Dacă în anunț se cere experiență profesională, este luată în considerare doar experiența dobândită de candidat(ă) după obținerea diplomei sau a certificatului de studii solicitat.
Este esențial ca documentele justificative să dovedească durata și nivelul experienței profesionale și ca informațiile privind natura sarcinilor efectuate să fie cât mai detaliate posibil, pentru a permite comisiei de evaluare să aprecieze relevanța experienței în raport cu natura atribuțiilor.
Dacă dețineți mai multe documente pentru aceeași experiență profesională, trebuie să le încărcați într-un singur document.
Platforma Apply4EP permite încărcarea documentelor cu un volum maxim de 5 MB per document.
Toate perioadele respective de activitate profesională trebuie să fie justificate prin documente, în special: — adeverințe din partea foștilor angajatori sau a angajatorului actual, care să ateste experiența profesională cerută pentru a obține acces la concurs/procedura de selecție; — dacă, din motive de confidențialitate, candidații și candidatele nu pot anexa adeverințele de la locul de muncă cerute, este neapărat necesar ca în locul lor să furnizeze fotocopii ale contractului de muncă sau ale scrisorii de angajare și ale primelor și ultimelor fișe de salariu; — pentru activitățile profesionale neremunerate cu salariu (persoane care desfășoară o activitate independentă, profesii liberale etc.), se pot admite ca dovezi facturi în care sunt descrise în detaliu serviciile furnizate sau orice alt document justificativ oficial relevant.